Uurisin andmepanka, lootes kataloogiandmetele lisa leida. Max Belo kirjutatud raamatut Zerga II kohta polnud, kuigi selle leidmine poleks mind enam imestama pannud. Siiski avastasin midagi üpris tüütut piraate puudutava kirjanduse hulgast. Igaks juhuks olid Zerga I piraadid paarkümmend aastat tagasi Zerga II'le jätnud suurema koguse väikese lasketugevusega aborigeenide jäsemetele  kasutamiskõlblikke relvi ja laskemoona. Autor oletas, et eesmärgiks oli kas muuta keerulisemaks võimalikku Impeeriumi baasi rajamist Zerga II`le, või, vastupidi, soov aborigeene vennatapusõjas hukkunutena näha. Mingeid hilisemaid andmeid polnud.  Ma vedelesin parajasti "Odeoli" metsatukas puu all, olles nii oma nimekaimu kui ka Roberti mugavuse huvides peegelseinaga välja lülitanud, kui eemalt sulinat kostis. Mõne aja pärast ilmus väljalülitamata ossa Max Belo, juuksed märjad ja näol heatujuilme.